فوتبول عذره یوفا شامپیونلار لیگینده ایلک یاریم فینالچی‌لار معینلشیب.
1/4 فینال مرحله‌سی‌نین بو گون کئچیریله‌جک ایکی جاواب اویونون‌دان بیری ایتالیانین پایتاختی رومادا باش توتوب. بورادا شهرین عینی آدالی تمثیلچی‌سی ایسپانیا نهنگی "بارسلونا"نی قبول ائدیب. دوغما میداندا 4:1 حسابی ایله غالیب گلن کاتالونیا تمثیلچی‌سی دئمک اولار کی، یاریم فینالا وثیقه‌نی تامین ائتمیشدی. اما "جاناوارلار" معجزه ائتمه‌یه اومید بسلییرلر و چوخ‌لاری‌نین گؤزلمه‌دیگی حالدا، ایتالیا تمثیلچی‌سی بونا نایل اولوب. ادعا‌لی رغیبینی دوغما میداندا 3 جاواب‌سیز گولا مغلوب ائدن "روما" نوبتی مرحله‌یه وثیقه قازانیب.
دیگر گؤروشده ایسه ایکی اینگیلتره نهنگی "لیورپول" ایله "منچستر سیتی" اوز-اوزه گلیب. سفرده 3 جاواب‌سیز گل ایله اودوزان منچستر تمثیلچی‌سی دوغما میداندا اینانیلمازی گئرچک‌لش‌دیرمک ایستییردی. لاکین قوناق‌لارین بئله بؤیوک اوستون‌لوگو الدن وئرمه‌سی او قدر ده ایناندیریجی گؤرونموردو. حسابی دا محض "شهرلی‌لر" آچیب‌لار. لاکین قالان دقیقه‌لرده ایکی گل ووران "لیورپول" یئنه غلبه قازانماقلا یاریم فینالا وثیقه‌نی تامین ائدیب.
قئید ائدک کی، دیگر یاریم فینالچی‌لار آوریلین 11-ده کئچیریله‌جک "رئال" (ایسپانیا) - "یوونتوس" (ایتالیا) و "بایرن مونیخ" (آلمانیا) - "سویا" (ایسپانیا) موسابیقه لریندن سونرا بللی اولا‌جاق.
یوفا شامپیونلار لیگی
1/4 فینالین جاواب اویون‌لاری
10 آوریل
"روما" – "بارسلونا" 0:3
ایلک اویون – 4:1
"منچستر سیتی" – "لیورپول" 2:1
ایلک اویون – 3:0
